
ОБЩИНСКИ СЪВЕТ

Б У Р Г А С

Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ  –

 ЗА КМЕТ НА ОБЩИНА БУРГАС 
ОТНОСНО: Внасяне на предложение до Министерски съвет на Република 
                        България за отпускане на персонална пенсия на деца сираци

           УВАЖАЕМИ ГОСПОЖИ И ГОСПОДА, ОБЩИНСКИ СЪВЕТНИЦИ,

            В Община Бургас, с копие до Общински съвет – Бургас, е постъпило искане с вх. № 94-01-16558/16.05.2017 г. от Галина Тодорова Асирян, живуща в гр. Бургас, ж. к. „Славейков“***,  за отпускане на персонална пенсия на детето й  Калина Артур Асирян, на основание чл. 92 от  Кодекса за социално осигуряване.

            Бащата на детето, Артур Асирян, е починал на 17.12.2016г.– акт за смърт № 0367/17.12.2016г. 


            С Разпореждане № 2115-02-102#5 от 25.04.2017г., Териториално поделение на НОИ – Бургас, отказва да отпусне наследствена пенсия на детето Калина Артур Асирян, тъй като наследодателят няма необходимия осигурителен стаж от 5 години към датата на смъртта.

   Съгласно чл. 92 от Кодекса за социално осигуряване, Министерският съвет по определен от него ред и условия, в изключителни случаи, може да отпуска персонални пенсии на някои категории лица, за които не са налице условията за пенсиониране, предвидени в Кодекса.

   В чл. 7 от Наредба за пенсиите и осигурителния стаж /обн. ДВ, бр. 21/2000 г./  са посочени лицата, по отношение на които могат да бъдат отпускани персонални пенсии по смисъла на чл. 92 от КСО. Една от тези категории лица са деца без право на наследствена пенсия от починал родител.

  Персоналните пенсии по чл. 92 КСО се отпускат с решение на Министерския съвет по предложение на министъра на труда и социалната политика съгласувано с министъра на финансите.

  Условията за изготвяне на предложението са посочени в чл. 7, ал. 4 от Наредба за пенсиите и осигурителния стаж, като едно от тях е решение, прието на сесия на общинския съвет, за внасяне на предложение в Министерския съвет /чл. 7, ал. 4, т. 3/.

    На основание чл. 7, ал. 4, т. 3 от Наредбата за пенсиите и осигурителния стаж и чл.92 от Кодекса за социално осигуряване, предлагам Общинският съвет да вземе следното 

Р Е Ш Е Н И Е:

Да се внесе предложение в Министерски съвет на Република България,  за отпускане на персонална пенсия на детето Калина Артур Асирян ЕГН***.
        Приложение: 

1. Копие на искане до Кмета на Община Бургас с вх. №  94-01-16558/16.05.2017 г.
2. Копие на Разпореждане № 2115-02-102#5/25.04.2017г издадено от Териториално поделение на НОИ – Бургас.
3. Копие на препис – извлечение от акт за смърт.
4. Копие на Удостоверение за наследници.
5. Копие на Удостоверение за раждане на детето.
ДИМИТЪР НИКОЛОВ

Кмет на Община Бургас  
Съгласували:

Д-Р ЛОРИС МАНУЕЛЯН
Зам.-кмет „Здравеопазване, социални дейности и спорт“ при Община Бургас
Мая Казанджиева

Директор на дирекция „Социални дейности, здравеопазване и спорт”
Тодор Вълчев
старши юрисконсулт в дирекция  „Социални дейности, здравеопазване и спорт”
Изготвил:

Адриана Христова
Старши експерт в отдел СДЗП при дирекция СДЗС
